Gerakan Tanah Air

Gerakan Tanah Air (, singkatan: GTA) ialah sebuah gabungan politik di Malaysia. Gabungan ini ditubuhkan pada tahun 2022 serta terdiri daripada empat parti politik yang berhaluan sayap kanan. Kesemua ahli Dewan Rakyat Malaysia dan Dewan Undangan Negeri (DUN) yang mewakili GTA adalah ahli Parti Pejuang Tanah Air (PEJUANG) sebelum pengunduran parti tersebut daripada GTA pada bulan Januari 2023.

Sejarah

Latar belakang
Gerakan Tanah Air (GTA) diasaskan oleh bekas Perdana Menteri Malaysia ke-4 dan ke-7 Tun Dr. Mahathir bin Mohamad. GTA ialah sebuah gabungan gerakan politik inklusif pertama dalam negara yang menggabungkan wakil daripada individu, tokoh masyarakat daripada pelbagai bidang atau latar belakang, ahli akademik, kumpulan profesional dan parti-parti politik seperti Parti Pejuang Tanah Air (PEJUANG), Parti Bumiputera Perkasa Malaysia (PUTRA), Barisan Jemaah Islamiah Se-Malaysia (BERJASA) dan Parti Perikatan India Muslim Nasional (IMAN).

Pada peringkat awal sebelum penubuhan GTA, Tun Dr. Mahathir Mohamad telah menggerakkan satu inisiatif yang dinamakan Jawatankuasa Kelangsungan Melayu untuk mengenal pasti formula agar suatu usaha politik dapat digerakkan demi kelangsungan kuasa politik orang Melayu. Tun Dr. Mahathir berpendapat bahawa selepas kejatuhan kerajaan Pakatan Harapan (PH), kuasa politik orang Melayu semakin terhakis kerana perpecahan politik yang besar.

Selain daripada itu, Tun Dr. Mahathir juga merasakan bahawa orang Melayu ketika ini terperangkap di antara dua blok politik yang kedua-duanya akan menghakis hak dan masa depan orang Melayu. Di suatu sudut, parti-parti Melayu seperti Pertubuhan Kebangsaan Melayu Bersatu (UMNO) dan Parti Pribumi Bersatu Malaysia (PPBM) tidak lagi mampu menjaga kepentingan orang Melayu khususnya dalam aspek ekonomi, malah kedua-dua parti ini tidak amanah dalam berpolitik.

Di suatu blok yang lain, Tun Dr. Mahathir berpendapat bahawa parti-parti politik yang dikatakan sebagai pelbagai bangsa seperti Parti Keadilan Rakyat (PKR) dan Parti Tindakan Demokratik (DAP) juga tidak mampu menjaga kepentingan orang Melayu dan Islam kerana dasar politik pelbagai kaum ini tidak memberi keutamaan kepada kumpulan majoriti iaitu Melayu dan Islam. 

Senario ini menyebabkan orang Melayu terperangkap untuk memilih satu daripada dua blok politik ini yang mana kedua-duanya tidak mampu menjamin kepentingan dan masa depan bangsa Melayu dan agama Islam.

Latar belakang ini telah menggerakkan banyak pertemuan antara Tun Dr. Mahathir dan rakyat daripada pelbagai latar belakang yang mendesak agar suatu gabungan baharu yang bersifat inklusif supaya lebih ramai orang Melayu yang tidak berparti untuk terlibat sama dalam gerakan ini.

Pada Julai 2022, Tun Dr. Mahathir telah mengambil keputusan agar suatu gagasan bangsa yang baharu perlu dibentuk sebagai salah satu pilihan alternatif bagi bangsa Melayu. Hasil perundingan dengan pelbagai pihak khususnya ahli akademik, pemimpin dan wakil masyarakat, maka terbentuklah Gerakan Tanah Air.

Penubuhan

Pengumuman penubuhan GTA dibuat pada jam 5 petang, 4 Ogos 2022 dalam sidang media bertempat di Yayasan Kepimpinan Perdana, Wilayah Persekutuan Putrajaya. 

Agenda utama GTA adalah untuk memperjuangkan dan mengangkat kepimpinan politik Melayu yang mempunyai ciri-ciri kepimpinan terpuji iaitu berwibawa, bersih, cekap dan amanah dengan objektif untuk melindungi kepentingan dan hak orang Melayu, Islam dan Bumiputera dengan cara menukar kerajaan sedia ada menerusi jalan yang demokratik dan berperlembagaan.
 
GTA juga berperanan untuk mengembalikan keyakinan rakyat kepada sistem politik yang berteraskan integriti dan meletakkan pemimpin Melayu yang lebih berwibawa, bersih, cekap serta amanah untuk memimpin rakyat dan pentadbiran negara ke arah kemajuan yang manusiawi.

Petikan ucapan Tun Dr. Mahathir Mohammad dalam sidang media pelancaran GTA.

Selepas penubuhan
Pada 14 Januari 2023, Mukhriz selaku presiden PEJUANG mengumumkan bahawa parti PEJUANG telah mengundur diri daripada GTA susulan kekalahan teruk gabungan itu pada Pilihan raya umum Malaysia 2022.

Struktur kepimpinan

Berikut ialah senarai jawatankuasa penaja GTA:
 Pengerusi:
 Tun Dr. Mahathir bin Mohamad (PEJUANG)

 Timbalan Pengerusi:
 Ustaz Zamani Ibrahim (BERJASA)
 Dato' Paduka Ibrahim Ali (PUTRA)
 Datuk Seri Utama Mukhriz Mahathir (PEJUANG)
 Datuk Mohammed Mosin Abdul Razak (IMAN)
 Ketua Setiausaha:
 Datuk Wira Marzuki Yahya (PEJUANG)
 Ketua Penerangan:
 Datuk Nizam Mahshar
 Ketua Sayap Wanita:
 Che Asmah Ibrahim (PEJUANG)
 Ketua Sayap Pemuda:
 Nasrul Ali Hasan Abdul Latif (PUTRA)
 Ketua Sayap Pemudi:
 Azliza Rajain (BERJASA)
 Bendahari:
 Mohamed Ismail (BERJASA)

 Ahli-Ahli Jawatankuasa:
 Dato' Mohd Rosli Ramli (BERJASA)
 Tan Sri Dato' Mohd Khalid Yunus (PUTRA)
 Datuk Mohamed Ismail Ibrahim (IMAN)
 Dato' Wira Amiruddin Hamzah (PEJUANG)
 En. Borhan Ahmad Zakaria (PUTRA)
 Dr. Haji Ammir Hamzah Abdul Rhajjak (IMAN)
 En. Azriq Rosman (BERJASA)
 Prof. Dr. Murad Merican - Sarjana
 Tuan Hj. Ahmad Zakie Ahmad Shariff - Profesional Kewangan
 En. Syed Hassan Syed Ali - Tokoh NGO
 Dr. Nazmi Desa - Agamawan
 En. Khaidir Ahmad - Aktivis Alam Sekitar & Rakyat Marhaen
 Dr. Farhan Rusli - Sarjana & Profesional
 Datuk Dr. Abdul Halim Sher - Doktor Perubatan

Member parties

At its founding, it consists of 3 member parties:

Former member parties 

 Parti Pejuang Tanah Air Homeland Fighter's Party (PEJUANG), (2022–2023)

General election results

State election results

Nota

Rujukan

Gabungan parti politik di Malaysia
Penubuhan 2022 di Malaysia